
ఢాకా : మయన్మార్ నుంచి వలస వెళ్ళినవారిలో ముస్లింలతో పాటు హిందువులు కూడా ఉన్నారు. దాదాపు 100 హిందూ కుటుంబాలు రఖైన్ నుంచి బంగ్లాదేశ్ వెళ్ళాయి. కాక్స్ బజార్ వద్ద శిబిరంలో వీరు ఉంటున్నారు. ఈ శిబిరం నిర్వహణ బాధ్యతను కొందరు సామాజిక ఉద్యమకారులు చేపట్టారు. పౌల్ట్రీ ఫారంను తాత్కాలిక శిబిరంగా మార్చారు. దీనిలో దాదాపు 600 మంది హిందువులు ఉన్నారు. వీరికి ఆహారం సక్రమంగా అందడం లేదు.స్థానిక ప్రభుత్వ యంత్రాంగానికి సమాచారం ఇచ్చినప్పటికీ ఆహారాన్ని సరఫరా చేయడం లేదని వలసదారులు చెప్పారు. ఐక్యరాజ్య సమితి ఆహార పథకం క్రింద మాత్రమే వీరికి కొన్ని బియ్యం, నూనె లభించాయని బాధితులు చెప్పారు. కొందరు విరాళాలు ఇస్తున్నారని కూడా తెలుస్తోంది. ప్రభుత్వం నుంచి తమకు సహాయం అందడం లేదని, ప్రైవేటు సంస్థలే సాయపడుతున్నాయని తెలిపారు. ప్రభుత్వం తమకు 10 కేజీల బియ్యం, ఒక లీటరు నూనె పంపించిందని, ఐరాస ఆహార పథకం క్రింద 25 కేజీల బియ్యం పంపించిందని తెలిపారు. తమకు సరైన వసతి సదుపాయం లేదని చెప్పారు.మయన్మార్ నుంచి వలస వచ్చినవారికి గుర్తింపు కార్డులు జారీ చేస్తామని ప్రభుత్వ అధికారులు తెలిపారు. బంగ్లాదేశ్ ప్రభుత్వం 12 శిబిరాల్లోని వలసదారులకు ఆహార సరఫరా ఏర్పాట్లు చేసింది. సైన్యాన్ని మోహరించి సక్రమంగా ఆహారం సరఫరా అయ్యేలా చర్యలు తీసుకుంది. కానీ ఈ శిబిరాల్లో హిందువులు లేకపోవడం విశేషం.

dhaka : mayanmar nunchi valasa vellinavaarilo muslimlatho paatu hinduvulu kuudaa unnaaru. daadaapu 100 hindu kutumbaalu rakhain nunchi bangladesh vellaayi. cocks bajar vadda sibiramlo veeru untunnaru. ee sibiram nirvahana baadhyatanu kondaru saamaajika udyamakaarulu chepattaru. poultri faaramnu taatkaalika sibiramgaa maarchaaru. deenilo daadaapu 600 mandi hinduvulu unnaaru. veeriki aahaaram sakramamgaa andadam ledu.sthaanika prabhutva yantraamgaaniki samacharam ichinappatiki aahaaraanni sarafara cheyadam ledani valasadaarulu cheppaaru. aikyarajya samiti aahaara pathakam krinda matrame veeriki konni biyyam, noone labhinchaayani baadhitulu cheppaaru. kondaru viraalaalu istunnarani kuudaa telustondi. prabhutvam nunchi tamaku sahayam andadam ledani, praivetu samsthale saayapadutunnaayani telipaaru. prabhutvam tamaku 10 kejeela biyyam, oka leetaru noone pampinchindani, airasa aahaara pathakam krinda 25 kejeela biyyam pampinchindani telipaaru. tamaku saraina vasati sadupayam ledani cheppaaru.mayanmar nunchi valasa vachinavaariki gurtimpu kaardulu jaarii chestamani prabhutva adhikaarulu telipaaru. bangladesh prabhutvam 12 sibiraalloni valasadaarulaku aahaara sarafara erpaatlu chesindi. sainyaanni moharinchi sakramamgaa aahaaram sarafara ayyela charyalu teesukundi. cony ee sibiraallo hinduvulu lekapovadam visesham.